

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.martā Nr.81

 (protokols Nr.3, 8.p.)

**Par nekustamā īpašuma Eduarda Veidenbauma ielā 4, Liepā, Liepas pagastā, Priekuļu novadā, izsoles noteikumu apstiprināšanu**

Priekuļu novada dome (turpmāk-Dome) iepazīstas ar Priekuļu novada pašvaldības izpilddirektora F.Puņeiko informāciju par pašvaldības nekustamā īpašuma Eduarda Veidenbauma iela 4, Liepā, Liepas pagastā, Priekuļu novadā, kadastra Nr.4260 003 0323, izsoles noteikumu projektu.

Izvērtējot domes rīcībā esošo informāciju, konstatēts, ka

1. Ar Priekuļu novada domes 2017.gada 24.augusta sēdes lēmumu (protokols Nr.10., p.12.1.) pašvaldības nekustamais īpašums ar nosaukumu – Eduarda Veidenbauma iela 4, Liepā, Liepas pagastā, Priekuļu novadā, kadastra Nr.4260 003 0323 nodots atsavināšanai izsolē.
2. Priekuļu novada pašvaldības izpilddirektoram F.Puņeiko uzdots izstrādāt izsoles noteikumus un iesniegt tos apstiprināšanai domes sēdē.
3. Publisko personu mantas atsavināšanas likuma 10.panta pirmās daļas regulējums nosaka, ka izsoles nolikumus apstiprina attiecīgās atvasinātas publiskās personas lēmējinstitūcija.

Pamatojoties uz likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, un atbilstoši ,,Publiskas personas mantas atsavināšanas likuma” 10.pantam, Priekuļu novada pašvaldības Tautsaimniecības komitejas 2019.gada 21.marta (protokols Nr.3) lēmumu, atklāti balsojot, PAR –14 (Elīna Stapulone, Aivars Tīdemanis, Aivars Kalnietis, Baiba Karlsberga, Anna Broka, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav , **nolemj:**

1. Apstiprināt Priekuļu novada pašvaldības nekustamā īpašuma – Eduarda Veidenbauma iela 4, Liepā, Liepas pagastā, Priekuļu novadā, kadastra Nr.4260 003 0323, izsoles noteikumus..

2. Atbildīgais par lēmuma izpildi izpilddirektors F.Puņeiko.

Pielikums: izsoles noteikumi uz 3 lpp.

Domes priekšsēdētāja (paraksts) Elīna Stapulone